อาลัย “ท่านผู้หญิงชนัตถ์ ปิยะอุย” ผู้ก่อตั้ง “โรงแรมดุสิตธานี” เสียชีวิตด้วยวัย 99 ปี
อาลัย "ท่านผู้หญิงชนัตถ์ ปิยะอุย" ผู้ก่อตั้ง "โรงแรมดุสิตธานี" เสียชีวิตด้วยวัย 99 ปี
อาลัย "ท่านผู้หญิงชนัตถ์ ปิยะอุย" ผู้ก่อตั้ง "โรงแรมดุสิตธานี" เสียชีวิตด้วยวัย 99 ปี
4 พ.ค. 2563

ผู้สื่อข่าวรายงานว่า ท่านผู้หญิงชนัตถ์ ปิยะอุย ผู้ก่อตั้งโรงแรมดุสิตธานี และอดีตนายกสมาคมโรงแรม และอดีตสมาชิกวุฒิสภา ได้ถึงแก่อนิจกรรมอย่างสงบด้วยวัย 99 ปี เมื่อช่วงเย็นของวันที่ 3 พ.ค. 2563 โดยมีกำหนดพระราชทานน้ำหลวงอาบศพ วันที่ 5 พ.ค. 2563 ณ ศาลา 100 ปี วัดเบญจมบพิตรดุสิตวนาราม ราชวรวิหาร
ทั้งนี้ ท่านผู้หญิงชนัตถ์ ปิยะอุย ถือเป็นบุคคลสำคัญในฐานะผู้บุกเบิกธุรกิจท่องเที่ยวของประเทศไทย โดย ท่านผู้หญิงชนัตถ์ ปิยะอุย เป็นผู้ก่อตั้งโรงแรมดุสิตธานีเมื่อ 50 ปีที่แล้ว ซึ่ง โรงแรมดุสิตธานี ที่ว่าถือเป็นโรงแรมห้าดาวแห่งแรกของไทย สัญลักษณ์แลนด์มาร์ก หัวมุมถนนสีลม ซึ่งขณะนี้อยู่ระหว่างการรื้อถอนเพื่อสร้างโครงการมิกซ์ยูสที่ทันสมัย ที่จะเปิดบริการอีกครั้งใน 3 ปีข้างหน้า เพื่อให้คุ้มค่ากับราคาที่ดินใจกลางเมืองและรับการลงทุนที่เปลี่ยนไป